کوئٹہ : ایگریکلچر ایمپلائز یونین بلوچستان نا جنرل سیکرٹری منظور احمد پارینے کہ مد انا بدلی تا چیلنج تون مون تننگ و بروک آ چین تے آلودگی آن پاک ءُ چاگڑد اس تننگ کن درخت تخنگ المی ءِ۔ دا خیال آتا درشانی ءِ او ہتم نا مد انا وخت آ درخت تخنگ مہم نا بابت اٹ اڈ ہلوک اسہ دود اسے آن تران کرسا کرے۔ ایگریکلچر ایمپلائز یونین بلوچستان نا جنرل سیکریٹری منظور احمد نا پاننگ ئس کہ پاکستان ءِ خرن کننگ کن مچ آ ملک اٹ درخت تخنگ مہم چلیفنگے و زند انا کل بشخ آتیان تعلق تخوک آ بندغ آک خاص کر ورنا چین درخت تخنگ مہم اٹ جوان بشخ ہلیر۔ اُلس ہند، مدرسہ، اسکول، سرکاری دفتر و ہسپتال آتیٹی پُل تخنگے۔
(آن لائن)
